**Vēja zvani**

***Dabīgā daudzveidība.*** Paskaties spogulī! Tu esi viens, bet pasaulē līdzīgi radījumi ir desmiti, simti, tūkstoši, …viņi visi sevi sauc cilvēkiem. Un interesanti, viņi visi ir dažādi, ne tikai pēc izskata, bet arī pēc sava rakstrura, garuma, resnuma, lokanības, skaļuma, pieklājības, gudrības, nekaunības, u.t.t.

***Cilvēku darinājumu daudzveidība****.* Paskaties internetā! Arī vēja zvanu daudzveidība ir apskaužama. To apliecina teksti un attēli.

***Noderīgie teksti****.* Ieraudzīsi ideju mudžekli. Tu uzzināsi, ka vēja zvani var ne tikai zvanīt, bet arī uzlabot klimatu, piesaistīt veiksmi, naudu, attīstīt prātu, aktivizēt mīlestību un dzimstību, un, ….var arī piesaukt mošķus, veicināt dažādus grēkus un, ak dies, ko vēl tik nē. Vari pierakstīt nedaudz kontrolvārdus.

***Noderīgie attēli.*** Vispirms uzrunā datoru latviski. Ievāc noderīgos attēlus. Tad angliski. Tālāk angļu tekstu ieliec tukotājā un droši izvēlies japāņu, abas ķīniešu, portugāļu, krievu, un desmitiem citu valodu. Un tā ātri sakrāj ***piesaistošās bildes no daudzām pasaules vietām un kultūrām.*** Tur būs viena viltība - virs simta attēlu reģistrācijā Tev var rasties nelielas problēmas, bet gan jau pratīsi atrisināt.

***Sākas Tavs radošais darbs!*** Pa tiešo lasītās un redzētās idejas nešpiko un negatavo vēja zvanu kopijas. Meklē jaunas idejas no attēliem un tekstiem. Kas var būt jauns, ja viss jau izgatavots? Nekā nebij! Sāc veidot savu atziņu krājumu par vēja zvaniem!!! Aplūko bildes un skicē, … un pieraksti kas Tev patīk! Pieraksti savas sajūtas un sajūtu atraisītās domas. Tā Tu izveidosi savu vēja zvanu ideju bāzi. Realizē savas idejas!

***Kas ir maināms?*** Funkcija -/ko gribu - stāsta, brīdina, uzjautrina, ziņo,…/, funkcijas izpausme -/ zvana, klab, , tikšķ, tinkšķ, dūdo, svilpo, rūc, auro, …/, materiāli, izgatavošanas tehnoloģijas, novietošanas vietas, izmēri, konstrukcijas, savienojumi, formas, dekori, krāsas, apstrāde, apdare, saistošie objekti, …un vēl un vēl daudz kas cits.

***Lai top!*** Veiksmi vērojumos, domāšanā, informācijas meklējumos, komponēšanā un realizācijā. Dari tā, lai Tevis gatavotie Vēja zvani ilgi kalpo labās skaņas skandējot, un vietu rotājot.

 Vilnis Kazāks

28.02.2017, 14:58 Jelgavā.